Tresa

La Tresa (inscì anca in Italian; Tretia in Latin) l'è on fiumm che 'l nass del Lagh de Lugan.
La nass al confin tra l'Italia e la Svizzera e la riva fina al Lagh Maggior. L'è longa tredes chilometri, e prima de nà dent al Verban, la se gionta a la Margorabbia.

In Italian, la gh'ha on nomm de mas'c in Italia (il Tresa), de donna in Isvizzera (la Tresa, tant 'me in Lombard).
Comun traversaa
Svizzera: Pont de Tresa, Croeuj e Montegg.
Italia: Lavena Pont, Cremenaga e Luin.

Lì indè la gh'è la font de la Tresa, a gh'è anca el pont che 'l spartiss Lavena Pont in Italia de Pont de Tresa in Isvizzera. 

Vos ligaa
Lagh de Lugan
Lagh Maggior

Categoria:Fium de la Lombardia
Categoria:Fium del Canton Tesin
Categoria:Afluent del Lagh Magior